Старшыня райвыканкама Аляксандр Саланевіч узнагародзіў каманды — чэмпіёна і прызёраў спартакіяды граматамі і прыгожымі кубкамі. Кіраўнік раёна падкрэсліў: “Спаборніцтвы праходзілі ў сумленнай і бескампраміснай барацьбе. Па набраных ачках тройка лідараў моцна адарвалася ад астатніх удзельнікаў. Аднак гэта не дае падстаў для хвалявання. Важна тое, што ўсе атрымалі шмат станоўчых эмоцый, праявілі свае здольнасці, на справе даказалі, што любяць спорт. Па вялікім рахунку, прайграўшых — няма”.